钦定古今图书集成/历象汇编/岁功典/第011卷 > 《梁元帝纂要》 > 惠安县
## 钦定古今图书集成/历象汇编/岁功典/第011卷 > 《梁元帝纂要》 > 惠安县

春，有浮气自东海冉冉而升，则雨从东而西，有东风
吹送之。

《春可乐赋　　　　　　　　》晋·夏侯湛

春可乐兮，乐《东作》之良时。嘉新田之启莱，悦中畴之
发菑。桑冉冉以奋条，麦遂遂以扬秀。泽苗翳渚，原卉
耀阜。春可乐兮，乐崇陆之可娱。登夷冈以回眺，超矫
驾乎山隅。缀杂华以为盖，集繁蕤以饰裳。散风衣之
馥气，纳戢怀之潜芳。莺交交以弄音，翠翾翾以轻翔。
招君子以偕乐，携淑人以微行。